**projektas**

**reg. Nr. T-18**

**2.31.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PLANUOJAMŲ PRIEMONIŲ SĄMATOS PATVIRTINIMO**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo, patvirtinto Pasvalio rajono savivaldybės tarybos 2019 m. lapkričio 27 d. sprendimu Nr. T1-236 „Dėl Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo patvirtinimo“, 3 punktu, Pasvalio rajono savivaldybės taryba nusprendžia

patvirtinti Pasvalio rajono savivaldybės aplinkos apsaugos rėmimo specialiosios programos 2020 metų priemonių vykdymo sąmatą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyr. specialistė

Apolonija Lindienė

2020-01-28

Suderinta DVS Nr. RTS-18

PATVIRTINTA

Pasvalio rajono savivaldybės tarybos

2020 m. vasario d. sprendimu Nr. T1-

**PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PLANUOJAMŲ VYKDYTI PRIEMONIŲ SĄMATA**

**1. Informacija apie Savivaldybės aplinkos apsaugos rėmimo specialiosios programos lėšas**

|  |  |  |
| --- | --- | --- |
| Eil. Nr. | (1) Programos finansavimo šaltiniai | Surinkta lėšų, Eur |
| 1.1.1. | Mokesčiai už teršalų išmetimą į aplinką  | 24 000 |
| 1.1.2. | Mokesčiai už valstybinius gamtos išteklius  | 26 000 |
| 1.1.3. | Lėšos, gautos kaip želdinių atkuriamosios vertės kompensacija | 0 |
| 1.1.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 1.1.5. | Iš viso (1.1.1. + 1.1.2. + 1.1.3. + 1.1.4.): | 50 000 |
| 1.1.6. | Mokesčiai, sumokėti už medžiojamųjų gyvūnų išteklių naudojimą  | 12 000  |
| 1.1.7. | Ankstesnio ataskaitinio laikotarpio ataskaitos atitinkamų lėšų likutis  | 20 200 |
| 1.1.8. | Iš viso (1.1.6+1.1.7.): | 32 200 |
| **1.1.9.** | **Programos lėšos (1.1.5.+1.1.8.):** | **82 200** |

|  |  |  |
| --- | --- | --- |
| Eil. Nr. | (2) Savivaldybės visuomenės sveikatos rėmimo specialiajai programai skirtinos lėšos |  |
| 1.2.1. | 20 proc. Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 10 000 |
| 1.2.2. | Ankstesnio ataskaitinio laikotarpio ataskaitos atitinkamų lėšų likutis  | 2 000 |
| **1.2.3.** | **Iš viso (1.2.1. + 1.2.2.):** | **12 000** |

|  |  |  |
| --- | --- | --- |
| Eil. Nr. | (3) Kitoms Programos priemonėms skirtinos lėšos | Lėšos, Eur |
| 1.3.1. | 80 proc. Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 40 000 |
| 1.3.2. | Ankstesnio ataskaitinio laikotarpio ataskaitos atitinkamų lėšų likutis  | 11 000 |
| **1.3.3.** | **Iš viso (1.3.1. + 1.3.2.):** | **51 000** |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |
| --- | --- | --- |
| Eil. Nr. | Priemonės pavadinimas | Lėšos, Eur |
| 2.1. | Miško ir žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos miškui: |  |
| 2.1.1. | Miško želdinių ir žėlinių apsauga (repelentai, individualios medelių apsaugos priemonės, tvoros, priemonių įgyvendinimas)  | 12 000 |
| 2.1.2. | Bebrų gausos reguliavimas, jų pastatytų užtvankų ardymas  | 2 000 |
| 2.1.3. | Laukinių gyvūnų natūralias mitybos sąlygas gerinančių priemonių įgyvendinimas | 5 200  |
| **2.2.** | **Iš viso (2.1.1.+ 2.1.2. + 2.1.3.):** | **19 200** |
| **3. Programos lėšos, skirtos Savivaldybės visuomenės sveikatos rėmimo specialiajai programai** |
| Eil. Nr. | Priemonės pavadinimas | Lėšos, Eur |
| 3.1. | Savivaldybės visuomenės sveikatos rėmimo specialioji programa | 12 000 |
|  | **Iš viso:** | **12 000** |
| **4. Kitos aplinkosaugos priemonės, kurioms įgyvendinti panaudotos Programos lėšos** |
| Eil. Nr. | Priemonės pavadinimas |  |
| 4.1. | Aplinkos kokybės gerinimo ir apsaugos priemonės: |  |
| 4.1.1. | Invazinių pavojingų augalų (Sosnovskio barštis) naikinimas  | 2 000 |
| 4.1.2. | Saugojamų teritorijų, gamtos paminklų ir gamtos paveldo objektų tvarkymas  | 2 500 |
| 4.1.3. | Atliekų, kurių turėtojo nustatyti neįmanoma arba kuris nebeegzistuoja, tvarkymas, tvarkymo priemonių įsigijimas  | 10 000 |
| 4.1.4. | Aplinkos prevencinės, aplinkos atkūrimo priemonės: išmetamų į vandenį teršalų mažinimo įrenginių statyba; absorbentų ir kitų priemonių, reikalingų avarijų padariniams likviduoti, įsigijimas | 13 500 |
| 4.1.6. | Plakatų, laikraščių, žurnalų, knygų, lankstinukų, skirtų aplinkosauginiam švietimui, įsigijimas bei prenumerata  | 2 600  |
| 4.1.7. | Aplinkos tvarkymo konkursų organizavimas  | 1 400 |
| 4.1.8. | Ugdymo įstaigų, nevyriausybinių organizacijų aplinkosauginė veikla, jų parengtų aplinkosauginių projektų ir programų įgyvendinimas  | 7 000 |
| 4.1.9. | Savivaldybės aplinkos monitoringo programos įgyvendinimas  | 5 000 |
| 4.1.10. | Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės  | 7 000 |
|  | **Iš viso 4.1.1.– 4.1.10.** | **51 000** |

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PLANUOJAMŲ PRIEMONIŲ SĄMATOS PATVIRTINIMO**

2020 m. sausio 28 d.

Pasvalys

**1. Problemos esmė**

 Sprendimas reikalingas 2020 m. Savivaldybės aplinkos apsaugos rėmimo specialiosios programos lėšoms paskirstyti.

 Lietuvos Respublikos finansų ministerija 2020 m. Pasvalio rajono savivaldybės aplinkos apsaugos rėmimo specialiajai programai nustatė tokius rodiklius: mokesčiai už teršalų išmetimą į aplinką – 24 000 Eur, mokesčiai už valstybinius gamtos išteklius – 26 000 Eur, mokesčiai, sumokėti už medžiojamųjų gyvūnų išteklių naudojimą – 12 000 Eur. Pridėjus 2019 metais nepanaudotus 20 200 Eur, programos pajamos sudaro 82 200 Eur.

 Siūloma ir toliau finansuoti prevencines priemones, padedančias apsaugoti miško želdinius nuo laukinių gyvūnų daromos žalos, priemonėms prieš bebrų daromą žalą (ardyti užtvankas), įgyvendinti priemones, gerinančias natūralias laukinių gyvūnų mitybos sąlygas (želdinių pirkimas ir įveisimas, aikštelių įrengimas, laižyklų įrengimas ir kt.). Pagal 1.1 ir 1.2. punktus 20 proc. gautų lėšų skirti Savivaldybės visuomenės sveikatos programoms. Siūloma tęsti Sosnovskio barščio naikinimą, sutvarkyti vis atsirandančias bešeimininkes atliekas, planuojamos išlaidos akcijai „Darom“. Siūloma patvirtinti lėšas, reikalingas savivaldybės aplinkos monitoringo programos parengimo paslaugai pirkti. Siūloma finansuoti perkamus absorbentus, kitas priemones galimų avarijų padariniams likviduoti, bei dalinai finansuoti išmetamų į vandenį teršalų mažinimo įrenginių statybos darbus (Mūšos g.). Taip pat sąmatoje numatytos lėšos laikraščių ir žurnalų prenumeratai, plakatų aplinkosaugos tema pirkimui, organizuojamiems aplinkosauginiams konkursams, dalinai finansuojamų aplinkosauginių projektų ir programų įgyvendinimui. Sąmatos projekte numatytos lėšos saugojamų teritorijų, gamtos paminklų ir objektų priežiūrai, pagal apželdinimo planus numatyta finansuoti seniūnijų želdynų teritorijų tvarkymą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Nesiūloma.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui bus panaudotos programos lėšos

**4. Numatomo teisinio reguliavimo poveikio vertinimo rezultatai.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, kas ir kada juos turėtų priimti.**

Nereikės.

**6. Sprendimo projekto iniciatoriai.**

Administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

PRIDEDAMA. Pasvalio rajono savivaldybės aplinkos apsaugos rėmimo specialiosios programos 2020 metų planuojamų vykdyti priemonių sąmata, 2 lapai.

Strateginio planavimo ir investicijų

skyriaus vyr. specialistė Apolonija Lindienė